CELEX: 32016D1967
Language: da
Date: 2016-11-08 00:00:00
Title: Kommissionens gennemførelsesafgørelse (EU) 2016/1967 af 8. november 2016 om ændring af artikel 3 i beslutning 2002/757/EF om midlertidige hasteforanstaltninger mod indslæbning i og spredning inden for EF af Phytophthora ramorum Werres, De Cock & Man in 't Veld sp. nov. (meddelt under nummer C(2016) 7075)

10.11.2016   
            
            
               DA
            
            
               Den Europæiske Unions Tidende
            
            
               L 303/21
            
         KOMMISSIONENS GENNEMFØRELSESAFGØRELSE (EU) 2016/1967
   af 8. november 2016
   om ændring af artikel 3 i beslutning 2002/757/EF om midlertidige hasteforanstaltninger mod indslæbning i og spredning inden for EF af Phytophthora ramorum Werres, De Cock & Man in 't Veld sp. nov.
   
      
         (meddelt under nummer C(2016) 7075)
      
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 16, stk. 3, fjerde punktum, og
   ud fra følgende betragtninger:
   
               (1)
            
            
               I henhold til artikel 3, stk. 1, første afsnit, i Kommissionens beslutning 2002/757/EF (2) må modtagelige planter og modtageligt træ kun føres ind på Unionens område, hvis hasteforanstaltningerne i punkt 1a og 2 i bilag I til nævnte beslutning er overholdt. Artikel 3, stk. 1, andet afsnit, i beslutning 2002/757/EF giver mulighed for en undtagelse for afbarket savskåret træ af Acer macrophyllum Pursh og Quercus spp. L., med oprindelse i USA. Det kan indføres til Unionen indtil den 30. november 2016 uden at opfylde betingelserne i punkt 2 i bilag I til nævnte beslutning, forudsat at det opfylder betingelserne i bilag II til nævnte beslutning.
            
         
               (2)
            
            
               Ved Kommissionens gennemførelsesafgørelse (EU) 2015/893 (3) er der fastsat krav for indførslen til Unionen af afbarket savskåret træ af Acer spp. med oprindelse i tredjelande. Kravene betragtes som nødvendige for plantesundhedsbeskyttelsen på Unionens område for så vidt angår Anoplophora glabripennis (Motschulsky), og ingen undtagelse herfra bør betragtes som berettiget. De pågældende sorter af afbarket savskåret træ bør derfor ikke længere være omfattet af den undtagelse, som beslutning 2002/757/EF giver mulighed for.
            
         
               (3)
            
            
               I lyset af de oplysninger, som medlemsstaterne regelmæssigt forelægger for Kommissionen, kan det konkluderes, at anvendelsen af de specifikke betingelser i bilag II til gennemførelsesafgørelse 2002/757/EF er tilstrækkelig til at forhindre indslæbning af skadegørere i Unionen. Medlemsstaterne bør fortsat anvende de pågældende betingelser for så vidt angår afbarket savskåret træ af Quercus ssp. L. med oprindelse i USA. Vurderingen af de tekniske oplysninger, som USA har forelagt, viser, at Kiln Drying Sawn Hardwood Lumber Certification Program, der er omhandlet i artikel 6a, stk. 3, i beslutning 2002/757/EF, fungerer effektivt.
            
         
               (4)
            
            
               Derfor bør undtagelsen for så vidt angår afbarket savskåret træ af Quercus ssp. L. med oprindelse i USA forlænges indtil den 31. december 2026 for at undgå unødvendige forstyrrelser i handelen med det pågældende træ.
            
         
               (5)
            
            
               Kommissionens beslutning 2002/757/EF bør derfor ændres.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Ændring af beslutning 2002/757/EF
   Artikel 3, stk. 1, andet afsnit, i beslutning 2002/757/EF affattes således:
   
      »Som undtagelse fra første afsnit kan afbarket savskåret træ af Quercus spp. L., med oprindelse i USA, indtil den 31. december 2026 indføres til Unionen uden at opfylde punkt 2 i bilag I til denne beslutning, forudsat at det opfylder betingelserne i bilag II til denne beslutning.«
   
   Artikel 2
   Adressater
   Denne afgørelse er rettet til medlemsstaterne.
   
      Udfærdiget i Bruxelles, den 8. november 2016.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 169 af 10.7.2000, s. 1.
   
      (2)  Kommissionens beslutning 2002/757/EF af 19. september 2002 om midlertidige hasteforanstaltninger mod indslæbning i og spredning inden for EF af Phytophthora ramorum Werres, De Cock & Man in 't Veld sp. nov. (EFT L 252 af 20.9.2002, s. 37).
   
      (3)  Kommissionens gennemførelsesafgørelse (EU) 2015/893 af 9. juni 2015 om foranstaltninger mod indslæbning og spredning i Unionen af Anoplophora glabripennis (Motschulsky) (EUT L 146 af 11.6.2015, s. 16).